2. számú melléklet

**Részletes leírás a beszerezhető szelektív hulladékgyűjtő, tárolóedényekről**

Pályázati felhívás azonosító: OHU-IFPR-2013-001

Az Országos Hulladékgazdálkodási Ügynökség (a továbbiakban OHÜ) által meghatározott 1. számú iparfejlesztési irány a hazai szelektív hulladékgyűjtés rendszerének fejlesztése, melyen belül kiemelt cél azokon a településeken a szelektív hulladékgyűjtés feltételeinek megteremtése/fejlesztése, amelyek a 2012-es és 2013-as évben nem kapcsolódtak be az OHÜ gyűjtés részfinanszírozási és nyomon követési rendszerébe. Ezzel összefüggésben az OHÜ többek közt a szelektív hulladékgyűjtést biztosító tároló infrastruktúra kiépítéséhez és fejlesztéséhez kíván támogatást nyújtani.

A gyűjtőedények bármely szelektív hulladékgyűjtési eljárás kiszolgálására alkalmasak lehetnek, ideértve azt az esetet is, amikor a gyűjtőedény a hulladékkezeléshez kapcsolódó gyűjtőeszköz, például gyűjtőautomata részét képezi.

A pályázatban elfogadhatók a rendszerint közterületre kihelyezett, közösségi használatra szánt gyűjtőedények, így például a gyűjtőszigeteken elhelyezett és a gyűjtőjáratok számára a lakosságtól hulladékot befogadó és tároló edények. Emellett szintén elfogadhatóak azok az edények is, amelyek felhasználása elsősorban a családok, kisebb közösségek által történik, segítségükkel a hulladék összegyűjtése és tárolása elsősorban magán ingatlanon belül történik. Ez utóbbi körbe a különféle házhoz menő szelektív gyűjtési technikákhoz rendszeresített gyűjtőedények tartoznak.

Az edények nem kizárólag csomagolási hulladék gyűjtésére szolgálhatnak, elfogadható más, szelektíven gyűjtött hulladék, pl. elemek, kézi akkumulátorok, fénycsövek, világítótestek, elektronikai hulladékok, stb. gyűjtésére rendszeresített edények is.

Az elfogadható edényekkel szemben támasztott követelmények az alábbiak:

(1) Minőségi megkötések

Kizárólag olyan edények fogadhatók el, amelyek a teljes fenntartási időszak alatt használatra alkalmasak maradnak, eredeti alakjukat ez idő alatt megtartják. Ebből következőleg nem fogadható el semmilyen gyűjtőzsák, vagy más alakját nem tartó tárolóeszköz (pl. textilzsák, Big-Bag, papírdobozok, stb.).

(2) A hulladékgyűjtő edény anyagára vonatkozó megkötések

Közösségi célú gyűjtőedények esetén elfogadható anyagok köre:

* csomagolási hulladékok befogadására szolgáló edények
  + fém
    - nagy szakítószilárdságú (legalább EN 10025 anyagminőség, S235JR), felületkezeléssel (pl. tűzi-horganyzott) ellátott acél
    - alumínium
* egyéb hulladékok befogadására szolgáló edények
  + bármely, az adott hulladék tárolására alkalmas, a vonatkozó hulladékgazdálkodási jogszabályok feltételeinek megfelelő anyagminőség

Egyéni célú gyűjtőedények esetén elfogadható anyagok köre:

* csomagolási hulladékok befogadására szolgáló edények
  + fém
    - acél
    - alumínium
  + műanyag
* egyéb hulladékok befogadására szolgáló edények
  + bármely, az adott hulladék tárolására alkalmas, a vonatkozó hulladékgazdálkodási jogszabályok feltételeinek megfelelő anyagminőség

(3) A hulladékgyűjtő edény méretére vonatkozó megkötések

Közösségi célú gyűjtőedények esetén elfogadható méretek:

* csomagolási hulladékok befogadására szolgáló edények
  + fém, műanyag, illetve papír tárolására szolgáló edények esetén
    - 0,5 m3-mél nem kisebb és 1,5 m3-nél nem nagyobb névleges űrtartalommal
  + üveg tárolására szolgáló edények esetén
    - 1,0 m3-mél nem kisebb és 2,5 m3-nél nem nagyobb névleges űrtartalommal
* egyéb hulladékok befogadására szolgáló edények
  + nincs megkötés

Egyéni célú gyűjtőedények esetén elfogadható méretek:

* csomagolási hulladékok befogadására szolgáló edények
  + 0,05 m3-mél nem kisebb és 1,1 m3-nél nem nagyobb névleges űrtartalommal
* egyéb hulladékok befogadására szolgáló edények
  + nem támogatott[[1]](#footnote-1)

(4) A közösségi célú hulladékgyűjtő edények minimális teherbírására vonatkozó megkötések

* csomagolási hulladékok befogadására szolgáló edények
  + legfeljebb 0,5 m3-es edények esetén: 100 kg
  + legfeljebb 1,0 m3-es edények esetén: 200 kg
  + legfeljebb 1,5 m3-es edények esetén: 300 kg
  + legfeljebb 2,0 m3-es edények esetén: 400 kg
  + legfeljebb 2,5 m3-es edények esetén: 500 kg
* egyéb hulladékok befogadására szolgáló edények
  + nincs megkötés

(5) A közösségi célú hulladékgyűjtő edényekkel szemben támasztott egyéb elvárások

* csomagolási hulladékok befogadására szolgáló edények
  + az edény felborulás / felborítás ellen védelemmel rendelkezzen
  + az edény tartalmának eltulajdonítása ellen védelemmel, pl. speciális bedobó szerkezettel legyen ellátva
  + az edény gyűjtő célgépre ürítése, valamint gyűjtő célgéppel történő szállítása megoldható legyen
  + az edény hulladékká válása esetén anyagában hasznosítható legyen legalább 90% mértékben
  + az edény karbantartása, javítása megoldott legyen[[2]](#footnote-2)
* egyéb hulladékok befogadására szolgáló edények
  + az edény karbantartása, javítása megoldott legyen

1. Nem csomagolási hulladékok tárolására alkalmas egyéni célú gyűjtőedények beszerzése nem támogatott ebben a pályázatban. [↑](#footnote-ref-1)
2. Ez a tulajdonság a karbantartást, javítást vállaló nyilatkozatával igazolható. [↑](#footnote-ref-2)